《戏简乐长卿》
宋代·章甫

长卿谈兵气飘扬，半生漫趁槐花忙。
尘埃绿绮谁拂拭，鸡群野鹤空昂藏。
何必明经取青紫，请君囊书献天子。
中原犹未息兵戈，万里横行丈夫事。
愞夫株守衡门里，初无长须给薪水。
故旧经年绝尺书，乌鹊玩人频送喜。
欲行万里囊无钱，移床且对薰风眠。
儿啼妻怒了不问，诵诗过午声琅然。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。